ನೀತು ಡೇವಿಡ್

ನೀತು ಲಾರೆನ್ಸ್ ಡೇವಿಡ್ (ಜನನ ೧ ಸೆಪ್ಟೆಂಬರ್ ೧೯೭೭) ಇವರು ಭಾರತೀಯ ಮಾಜಿ ಕ್ರಿಕೆಟ್ ಆಟಗಾರ್ತಿ ಹಾಗೂ ಭಾರತೀಯ ಮಹಿಳಾ ಕ್ರಿಕೆಟ್ ತಂಡದ ಆಯ್ಕೆ ಸಮಿತಿಯ ಪ್ರಸ್ತುತ ಅಧ್ಯಕ್ಷರಾಗಿದ್ದಾರೆ. ಇವರು ನಿಧಾನಗತಿಯ ಎಡಗೈ ಆರ್ಥೊಡಾಕ್ಸ್ ಬೌಲರ್ ಆಗಿ ಆಡಿದರು. ೧೯೯೫ ಮತ್ತು ೨೦೦೮ ರ ನಡುವೆ ಅವರು ಭಾರತಕ್ಕಾಗಿ ೧೦ ಟೆಸ್ಟ್ ಪಂದ್ಯಗಳು ಮತ್ತು ೯೭ ಏಕದಿನ ಅಂತರರಾಷ್ಟ್ರೀಯ ಪಂದ್ಯಗಳಲ್ಲಿ ಕಾಣಿಸಿಕೊಂಡರು. ಅವರು ಉತ್ತರ ಪ್ರದೇಶ ಮತ್ತು ರೈಲ್ವೆಗಾಗಿ ದೇಶೀಯ ಕ್ರಿಕೆಟ್ ಆಡಿದರು.

ನವೆಂಬರ್ ೧೯೯೫ ರಲ್ಲಿ, ಇಂಗ್ಲೆಂಡ್ ವಿರುದ್ಧ ೮/೫೩ ವಿಕೆಟ್ ಪಡೆಯುವ ಮೂಲಕ ಡೇವಿಡ್‌ರವರು ಮಹಿಳಾ ಟೆಸ್ಟ್ ಇನ್ನಿಂಗ್ಸ್‌ನಲ್ಲಿ ಅತ್ಯುತ್ತಮ ಬೌಲಿಂಗ್ ಅಂಕಿಅಂಶಗಳ ದಾಖಲೆಯನ್ನು ಹೊಂದಿದ್ದಾರೆ. ಈ ಪಂದ್ಯದಲ್ಲಿ ಅವರ ಬೌಲಿಂಗ್ ಅಂಕಿಅಂಶಗಳು ೯/೯೦ ಆಗಿತ್ತು. ಇದರಲ್ಲಿ, ಭಾರತವು ಎರಡು ರನ್‌ಗಳಿಂದ ಸೋತಿತು. ಇವು ಮಹಿಳಾ ಟೆಸ್ಟ್ ಪಂದ್ಯದಲ್ಲಿ ಅತ್ಯುತ್ತಮ ಬೌಲಿಂಗ್ ಅಂಕಿಅಂಶಗಳಾಗಿವೆ. ಅವರು ವಿಶ್ವ ಟಿ ಕ್ರಿಕೆಟ್‍ನಲ್ಲಿ ಭಾರತದ ನಾಲ್ಕನೇ ಅತಿ ಹೆಚ್ಚು ಸಾರ್ವಕಾಲಿಕ ವಿಕೆಟ್ ಪಡೆದವರು ಮತ್ತು ಏಕದಿನ ಕ್ರಿಕೆಟ್‌ನಲ್ಲಿ ಭಾರತಕ್ಕಾಗಿ ಎರಡನೇ ಅತಿ ಹೆಚ್ಚು ಸಾರ್ವಕಾಲಿಕ ವಿಕೆಟ್ ಪಡೆದವರು. ಅವರು ೧೦೦ ಏಕದಿನ ವಿಕೆಟ್ ಪಡೆದ ಮೊದಲ ಭಾರತೀಯ ಬೌಲರ್ ಆಗಿದ್ದರು.

೨೦೦೬ ರ ರಾಣಿ ಝಾನ್ಸಿ ಟ್ರೋಫಿಯ ನಂತರ, ಡೇವಿಡ್‌ರವರು ಅಂತರರಾಷ್ಟ್ರೀಯ ಕ್ರಿಕೆಟ್‌ನಿಂದ ನಿವೃತ್ತಿ ಘೋಷಿಸಿದರು.. ಫೈನಲ್‌ನಲ್ಲಿ ಏರ್ ಇಂಡಿಯಾ ವಿರುದ್ಧ ರೈಲ್ವೇಸ್ ಪರ ೩/೧೯ ಪಂದ್ಯ ವಿಜೇತ ಅಂಕಿಅಂಶಗಳೊಂದಿಗೆ ಗೆದ್ದರು. ಆದರೆ, ಅವರು ೨೦೦೮ ರಲ್ಲಿ, ಈ ನಿರ್ಧಾರವನ್ನು ಬದಲಾಯಿಸಿದರು. ತರುವಾಯ ಭಾರತದ ಏಷ್ಯಾ ಕಪ್ ತಂಡಕ್ಕೆ ಆಯ್ಕೆಯಾದರು. ಅವರು ೨೦೦೮ ರಲ್ಲಿ, ಭಾರತದ ಇಂಗ್ಲೆಂಡ್ ಪ್ರವಾಸದಲ್ಲಿ ತಮ್ಮ ಕೊನೆಯ ಅಂತರರಾಷ್ಟ್ರೀಯ ಪಂದ್ಯವನ್ನು ಆಡಿದರು. ಅವರು ೨೦೧೩ ರಲ್ಲಿ, ತಮ್ಮ ಕೊನೆಯ ದೇಶೀಯ ಪಂದ್ಯವನ್ನು ಆಡಿದರು. ರೈಲ್ವೆಯೊಂದಿಗೆ ೨೦೧೨–೧೩ ರ ಹಿರಿಯ ಮಹಿಳಾ ಟಿ ೨೦ ಲೀಗ್‌ನ ಫೈನಲ್ ಗೆದ್ದರು.

ಸೆಪ್ಟೆಂಬರ್ ೨೦೨೦ ರಲ್ಲಿ, ಭಾರತದ ಮಹಿಳಾ ರಾಷ್ಟ್ರೀಯ ಆಯ್ಕೆ ಸಮಿತಿಯ ಅಧ್ಯಕ್ಷರಾಗಿ ಡೇವಿಡ್ ಅವರ ನೇಮಕವನ್ನು ಘೋಷಿಸಲಾಯಿತು.

ಉಲ್ಲೇಖಗಳು

ಬಾಹ್ಯ ಕೊಂಡಿಗಳು

ವರ್ಗ:ಸ್ತ್ರೀವಾದ ಮತ್ತು ಜಾನಪದ ಸಂಪಾದನೋತ್ಸವ ೨೦೨೫ ಸ್ಪರ್ಧಾ ಲೇಖನ
ವರ್ಗ:ಮಹಿಳೆ
ವರ್ಗ:ಕ್ರಿಕೆಟ್ ಆಟಗಾರರು